 **ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΔΩΔΕΚΑΝΗΣΟΥ**

**ΔΗΜΟΣ ΚΩ**

 **Κως, 19 Οκτωβρίου 2018**

**Προς:** Μέσα Μαζικής Ενημέρωσης

**ΔΕΛΤΙΟ ΤΥΠΟΥ**

ΘΕΜΑ : “Στη Δικαιοσύνη διαβιβάστηκε σήμερα το πόρισμα των ορκωτών λογιστών από τη ΒΙΜΕΛ. Ανοίγει ο δρόμος για να αποδοθούν οι ευθύνες.”

Στην Εισαγγελία καταθέτει σήμερα στις 10.30π.μ. την έκθεση του ορκωτού λογιστή για τη ΒΙΜΕΛ, ο Δήμαρχος Κω κ. Γιώργος Κυρίτσης εφαρμόζοντας τη σχετική απόφαση του Δημοτικού Συμβουλίου.

Ταυτόχρονα η έκθεση διαβιβάζεται στην Εισαγγελία του Αρείου Πάγου αλλά και στον προϊστάμενο της Εισαγγελίας Εφετών Δωδεκανήσου.

Ανοίγει έτσι ο δρόμος για την ποινική διερεύνηση της υπόθεσης και τον καταλογισμό των ευθυνών από τη μοναδική αρμόδιο αρχή, την Ελληνική Δικαιοσύνη.

Ο Δήμαρχος Κω, με το ειδικό διαβιβαστικό, κοινοποιεί το πόρισμα των ορκωτών λογιστών για τη ΒΙΜΕΛ και στους:

-Γενική Γραμματέα για την Καταπολέμηση της Διαφθοράς.

-Ειδικό Γραμματέα Σώματος Επιθεωρητών-Ελεγκτών Δημόσιας Διοίκησης.

-Δίωξη Οικονομικού Εγκλήματος.

-Γενική Επιθεωρήτρια Δημόσιας Διοίκησης.

-Διεύθυνση Οικονομικής Αστυνομίας.

-Γενική Επίτροπο Επικράτειας.

-Ανεξάρτητη Αρχή Δημοσίων Εσόδων.

**Αυτό που πρέπει να καταλάβουν όλοι είναι ότι η εποχή της ατιμωρησίας τελείωσε. Αυτή ήταν και είναι η εντολή των πολιτών.**

**Το οφείλουμε στους πολίτες της Κω αλλά και στους μελισσοκόμους της ΒΙΜΕΛ που ζητούν απαντήσεις και καταλογισμό ευθυνών.**

**Η Δικαιοσύνη έχει πλέον το λόγο για να διερευνήσει πλήρως την υπόθεση.**

**Γραφείο Τύπου Δήμου Κω**